**ROMÂNIA**

**JUDEŢUL VRANCEA**

**CONSILIUL JUDEŢEAN**

**HOTĂRÂREA nr. 169**

**din 11 septembrie 2025**

**privind:** neexercitarea dreptului de preempțiune la vânzarea imobilului monument istoric, cod VN-II-m-B-06478 situat în Municipiul Focșani, str. Tăbăcari, nr.5A, județul Vrancea

**Consiliul Judeţean Vrancea,**

- **văzând** referatul Direcției Arhitect Șef- Serviciul Evidența Patrimoniului Public și Privat înregistrat sub nr.201/5608/04.09.2025 privind neexercitarea dreptului de preempțiune la vânzarea imobilului monument istoric, cod VN-II-m-B-06478 situat în Municipiul Focșani, str. Tăbăcari, nr. A, județul Vrancea, identificat în cartea funciară nr. 72668 Focșani, județul Vrancea;

- **având în vedere** adresa Direcției Județene pentru Cultură Vrancea nr. 1261/03.09.2025 înregistrată la Consiliul Județean Vrancea sub nr. 201/5387/03.09.2025;

- **potrivit** dispoziţiilor art.4 alin.4), alin.8) și alin.81) din Legea nr. 422/2001 privind protejarea monumentelor istorice, republicată;

- **în baza** art. 173 alin.1), lit.f) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

- **luând act** de raportul compartimentului de resort din cadrul Consiliului Județean Vrancea si avizul comisiei de specialitate a Consiliului Județean Vrancea;

- **în temeiul** art. 196 alin.1) lit. a) din Ordonanța de Urgență a Guvernului nr.57/2019 privind Codul administrativ, cu modificările și completările ulterioare,

**HOTĂRĂŞTE:**

**Art.1** Neexercitarea dreptului de preempțiune la vânzarea imobilului monument istoric, cod VN-II-m-B-06478, situat în Municipiul Focșani, str. Tăbăcari, nr. 5A, tarla 113, parcela 5900, imobil alcătuit din: teren în suprafață de 551 mp și din construcțiile C1 – locuință în suprafață de 85 mp și C2 – anexă (magazie) în suprafață de 43 mp, imobil identificat în cartea funciară nr. 72668 Focșani, județul Vrancea.

**Art.2** Prevederile prezentei hotărâri vor fi comunicate celor interesați de secretarul general al județului prin Serviciul administrație publică, Monitor Oficial Local și arhivă din cadrul Direcției Juridice și Administrație Publică.

**Președintele**

**Consiliului Județean Vrancea**

**Nicușor HALICI**

**Contrasemnează,**

**Secretar general al județului**

**Raluca Dan**